Rinne-magrite

thumb
Li rinne-magritereine-Marguerite E34, rinne-margurite S117, rin.ne marguèrite FG101, u grande magrite des tchampsE 20inme sieke, on prononcive purade margurite u margarite, mins li lomaedje «magrite» esteut co vicant e Coûtchant Walon (O105) u magrite Sint-DjanO85 cåye di Sint-Djhancan.ye dè Sint-Tchan E165 p. 230.Po tos les nos e walon, loukîz G100 a «Leucanthème vulgaire» et FG101 a «marguerite commune», c’ est ene grande blanke fleur des tchamps, foirt corante e l’ Walonreye.

 Leucanthemum vulgare (Chrysanthemum leucanthemum)

 stoelacêyes

Li grande magrite des cortis (Leucanthemum maximum), c' est l' minme fleur a pus grand.

 Crexhaedje 
C' est ene plante ki rvént tos ls ans dins les hourleas, les tchamps, les trîxhes, les waides.

Ele florit do moes d' may å moes d' awousse, al Sint-Djhan e l' Hôte Årdene (did la ses nos «fleur di Sint-Djhan», «cåye (mousseure) di sint Djhan» u tot biesmint, «Sint-Djhan»).

 Discrijhaedje 
Elle est 20 a 80 cm hôte. 

Si bodje å cotoû poligonike est plin. 

Les foyes sont ôturnêyes, longowes, avou des dints di diferinnès longueurs et èn arondi coron.

Les fleurs vinèt a tcheslete, li cour est djaene et les florifoyes sont blankes.

 Uzaedjes 
 po djouwer 
Les djonnès djins råynut les florifoyes po-z adviner leu-z avni. I deynut :
 paradis / purgatwere / infier (po sawè la k' il iront après leu moirt)
 ritche / pôve / xhalé / bossou (les crapådes, po sawè kî çki les va vni hanter)
 tchestea / måjhone / barake (po sawè la k' i dmeurront pus tård). Fleurs del såvadje Årdene p. 58. 

 po magnî 
Les raecinêyes sont bounes estant parbolowes. Les foyes sont-st ene miete soucrêyes; ele polnut esse radjoutêye a del salåde. 

Les fleurs eto sont magnåves. On les pout ossu mete po gåyoter ene salåde.

 Sourdants et pî-note 

Categoreye:Fleurs des tchamps
Categoreye:Sitoelacêyes